«Լեռնային Ղարաբաղի հիմնախնդրի լուծման եւ հակամարտության կարգավորման հիմքը պետք է հանդիսանա Լեռնային Ղարաբաղի ժողովրդի նկատմամբ ինքնորոշման իրավունքի՝ որպես սկզբունքի, անվերապահ եւ առանց սահմանափակումների կիրառումը», - ասված է Ղարաբաղյան լսումների վերաբերյալ Հայաստանի խորհրդարանի արտաքին հարաբերությունների մշտական հանձնաժողովի 9-֊էջանոց եզրակացության մեջ: Ղարաբաղի հարցով խորհրդարանական լսումները, որոնց մասնակցել է նաեւ Հայաստանի արտգործնախարար Վարդան Օսկանյանը, տեղի են ունեցել անցած տարվա մարտին: